rlitschk/wikidir huggingface dataset:
Riäkelhusen is de Kreisstadt vun den Kreis Riäkelhusen, wat de gröttste düütsche Kreis is. Riäkelhusen is ene grote Stadt in’t Vest Riäkelhusen. In Riäkelhusen is en Deel vun de FH Gelsenkiärken. Riäkelhusen weer vör den Tweeten Weltkrieg ene vun de wichtigsten Städer vun de poolsche Diaspora in Düütschland. Vandage gifft dat hie nu in’n Radiosender Funk im Vest poolsche Sendungen. In’t Jaor 2005 hett de Plattdeutsche Bühne 100-jäöriget Jubiläum fiert. Riäkelhusen hett dat gröttste Ikonenmuseum in de westelke Welt. De Delen vun de Stadt sün Berghausen, Bockholt, Essel, Grullbad, Hillen, Hillerheide, Hochlar, Hochlarmark, König Ludwig, Röllinghausen, Speckhorn, Stuckenbusch un Suderwich. Hape Kerkeling un Renate Künast sün ut Riäkelhusen. Riäkelhusen is de Stadt, in de de ehemaalsche MdL Jamal Karsli läwt, en Mann, de de FAKT-Partei gründt hett, de de eerste Ortsverband in Riäkelhusen hett. Riäkelhusen is an de Autobahn un een vun de End vun de S-Bahn 2. De Stadt hett 114.003 Inwahner (Stand: 31. Dezember 2016) up en Flach van 66,5 km². Renate Künast (1955) düütsch Politikerin un Bundsministerin Ludger Pistor (*1959) düütsch Schauspeler
De Echten Goldpeer oder Verschedenflunken (Anisoptera) sünd en Unnerornen vun grote Insekten, de tohopen mit twee annere Unnerornen de Ornen vun de Goldpeer (Odonata) utmaken doot. Över de ganze Welt hen sünd woll bi 3.000 Aarden vun Echte Goldpeer beschreven. In Europa kaamt avers man bloß 90 Aarden vör, in de Nedderlannen un Belgien sünd dat 45 Aarden, in Düütschland gifft dat alltohopen 51 Aarden. Echte Goldpeer könnt vun de Jumfern goot ut’neen holen weern. Dat Lief is ganz anners tohopenboot. Bi de Echten Goldpeer sünd de Achterflunken breeder, as de Vörflunken. Dor kümmt ok de wetenschoppliche Naam Anisoptera vun her. De bedutt: Verschedenflunken. Bi de Jumfern sünd de Flunken vörn un achtern nu just liek, wat ja ok de wetenschoppliche Naam Zygoptera bedüden deit. Wenn de Echten Goldpeer sitten gaht, foolt se jem ehre Flunken nich över dat Achterlief tosamen, man se streckt se na de Sieten hen ut. Echte Goldpeer sund ok, anners as de Jumfern, wohre Fleegkünstlers. In’t Allgemeene weert de Echten Goldpeer ok grötter (32 bit 105 mm), as de Jumfern (23 bit 49 mm). Ok jem ehre Larven bruukt länger to’n Wassen, as de Jumfernlarven. En enkelte Aart kümmt mit en paar Maanden as Larve
Senat vun Hamborg Senat 1861–1919 | Senat 1919–1933 | Senat 1933-1945 | Petersen | Brauer I | Brauer II | Sieveking | Brauer III | Nevermann I | Nevermann II | Weichmann I | Weichmann II | Weichmann III | Schulz I | Schulz II | Klose I | Klose II | von Dohnanyi I | von Dohnanyi II | von Dohnanyi III | von Dohnanyi IV | Voscherau I | Voscherau II | Voscherau III | Runde | von Beust I | von Beust II | von Beust III
De Senat vun de Fre’e un Hansestadt Hamborg (kort Hamborger Senat) is de Hambörger Landsregeren. De Senat sett sik tohoop ut’n Senatspräsident (oder Eerst Börgermeester), de vun de Hambörger Börgerschop as „primus inter pares“ (Eersten ünner Glieke) wählt warrt un en Reeg annere vun em beropene Maten (Senaters), de op sien Andrag dör de Börgerschop ahn Utspraak in geheme Wahl bestätigt warrt. Sien Viez (Tweet Börgermeester) is in en Koalitionsregerung na ole Bruuk jümmer een ut de Koalitionspartei. Elkeen Senater is Baas vun en Landsministerium (Senatsbehöörd). Senatspräsidium Behöörd för School un Beroopsbildung Behöörd för Wetenschop un Forschung Binnenbehöörd Finanzbehöörd Behöörd för Weertschop un Arbeit Behöörd för Stadtentwicklung un Ümwelt Justizbehöörd Behöörd för Sozialet, Familie, Gesundheit un Verbrukerschutz Behöörd för Kultur, Sport un Medien Bet 1860 hett de Hambörger Landsregeren eenfach Raat heten. De Maten weren Raatsherrn un Börgermeester, eerst mit de ännert Verfaten vun 1861 hett de Regeren den Naam Senat kregen. Websteed vun’n Hambörger Senat (hoochdüütsch) Senatsgesett (hoochdüütsch) Geschäftsordnung vun’n Senat (hoochdüütsch) Senat vun Hamborg Senat 1861–1919 | Senat 1919–1933 | Senat 1933-1945 | Petersen | Brauer I | Brauer II | Sieveking | Brauer III | Nevermann I | Nevermann II | Weichmann I | Weichmann II |
Dit Woort hett noch annere Bedüden: kiek dorför ünner Hagen (Mehrdüdig Begreep). Hagen is en Stadtkreis un de Stadt mit de gröttste düütsche Fern-Universität. Hagen liggt in't Ruhrrebeet un in't Märkisch Suerland. In't Johr 1970 hett Hagen noch 250.000 Inwahners hatt. Vele Lüüd trocken aver in't Ümland in de lüttere Städer. Detwegen hett Hagen hüüttodags blots üm de 200.000 Inwahners. De Arbeidslosenandeel liggt bi etwa 12 %. Hagen hett in Süden van de Stadt veel Waldflach; de Waldandeel liggt bi 41 % van dat Stadtrebeet. Dat is de gröttste Andeel vun de Städer in Noordrhien-Westfalen. Hagen is de Stadt vun den düütschen Basketball-Bund. De Basketballvereen Phoenix Hagen speelt in de 1. Bundsliga. RW Hagen is in de Tennis-Bundsliga, de SV Hohenlimburg is in de Fruen-Waterball-Bundsliga un dat Tri-Team-Hagen is in de tweede Triathlon-Bundsliga. Friedrich Harkort (1793–1880) Vader vun't Ruhrrebeet, liberale Politiker Gustav Harkort (1795–1865) Karl Ernst Osthaus (1874–1921) Oscar Funcke (1885–1965) Georg von Detten (1887–1934), Politiker (NSDAP), MdR (1933-1934) Hans Heinrich Nieland (1900–1945 ?), Politiker (NSDAP), MdR, Landroot vun Hagen, Overbörgermeester vun Dresden (1940-1945) Hugo Paul (1905–1962); Politiker, (KPD), MdR, MdB, MdL (NRW) Luise Rehling, CDU, eerste Fru in’t Europarlament Fritz Steinhoff (1897–1969), Politiker (SPD), MdL (NRW) Baldur Springmann (1912–2003);
Iesfloot betekent Antonifloot 1511, Faslamfloot 1625, Iesfloot 1784. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Glasemakers (Aeshnidae) sünd en Familie mank de Echten Goldpeer. Se höört to de groten Goldpeer un sünd 60 bit 85 mm lang. Dat Achterlief is dunkel mit en heller Mosaikteknung dor binnen. Dat gifft avers ok wecke, de sünd hell mit en dunkeln Striepen up'n Rugg, so, as de Geslechter Anax un Hemianax. De wetenschoppliche Naam warrt woll ok fökener verkehrt as Aeschnidae schreven. De Glasemakers könnt ut'neen holen weern vun de noch gröttern Borngoldpeer (Cordulegastridae), vunwegen dat de Ogen noch mehr an'nanner rögen doot. De Naam Glasemaker (up Nedderlannsch glazenmaker) kümmt ut ole Tieden. Wenn Glasmakers fröher Finsterruten repareern mössen, denn hefft se dat Glas in en Rahmen vun Latten up'n Rugg dragen. Dat seeg denn so ut, as Flunken. In de Nedderlannen, in Belgien un Düütschland kaamt düsse Familien un Geslechter vör: Familie Glasemakers (Aeshnidae) Geslecht Aeshna Oort Blau Glasemaker (Aeshna cyanea) Oort Bruun Glasemaker (Aeshna grandis) Oort Gröön Glasemaker (Aeshna viridis) Oort Nöördlich Glasemaker (Aeshna subarctica) Oort Peerdsteker (Aeshna mixta) Oort Fehnglasemaker (Aeshna juncea) Oort Fröh Glasemaker (Aeshna isosceles) Oort Süüdlich Glasemaker (Aeshna affinis) Geslecht Anax Oort Groot Kaisergoldpeerd (Anax imperator) Oort Süüdlich Kaisergoldpeerd (Anax parthenope) Geslecht Brachytron Oort Glassnieder (Brachytron pratense) Geslecht Hemianax Oort Sadelgoldpeerd
Hiarwede is de tweetgröttste Vörstadt vun Builefeld. Hiarwede weer in de Hanse un is nu in de Niege Hanse. Hiarwede is Kreisstadt von’n Kreis Hiarwede. Hiarwede is vun de fief gröttste Städer in Ostwestfalen-Lippe de REP-fründlichste. De Vörsitter vun de ehemaalsche Partei Rechtsstaatlicher Offensive, de mal de Partei vun Schill weer, leevt hier un is hier ok in 'n Stadtraat. Hiarwede is de Stadt, ut de Carl Severing, ener vun de eerste beropen evangelsche SPD-Politiker, keem. In Hiarwede leven 2007 65.019 Minschen up een Flach van 79,16 km². Hiarwede is Mitglied in de Westfälischen Hansesteden un de neei Hanse. Hiarwede hett den amtlich Naam Hansestadt siet 2013. Siet 1969 besteiht de Stadt ut 12 Stadtdelen (Inwahnerzahlen Stand 31. Dezember 2015): Mit Hiarwede-Stadt is de Karnstadt meent, wo se bit to'n den 1. Dezember 1968 existierte. Sie besteiht ut der Innetadt un de Feldmarken, de keen egen Stadtdelen sünd. De Raat de Stadt Hiarwede hett aktuell 44 Sitzen. Daarbi kummt de Börgmester als Vörsitter van de Raat. De Mitglieder van de Raat sünd för de Düür van fiff Johren wählt. 1UWG HBB: (Hoochdüütsch) Unabhängige Wählergruppe Herforder Bürger Bündnis Zahlen, Daten, Fakten / Stadt Herford. Afropen an’n 29. März 2021. Ratswahl -
De Strukturformel is en schemaatsche Dorstellen vun de cheemschen Struktur. Bi disse Dorstellensoort warrt de Atombinnen un de vereenfachte geometrische Anorden vun de Atomen in en Molekül wiest. Bruukt warrt de Strukturformel sünners in de orgaanschen Chemie. Vun jemehr Kumplexität her anstiegen Formen vun de Strukturformel sünd de Elektronenformel, de Valenzstreekformel, de Skelettformel un de Projekschoonsformeln. In en Strukturformel warrt Binnenstrekens bruukt, de jede för en Elektronenpoor steiht, as ok de Atomtekens för de cheemschen Elementen, ut de dat Molekül tohopensett is. In disse Valenzstreekschrievwies künnt de Elektronenporen free (to een Atom höören) oder Dell vun en Binnen twüschen twee Atomen wesen. In de orgaanschen Chemie warrt faken de Skelettformel bruukt, bi de de C- un H-Atomen nich utschreven warrt. De Biller wiest Bispelen för Strukturformeln. Baven rechts is dat Gas Propan in de Valenzstreekschrievwies dorstellt, wo de Streken för de Elektronenpooren staht un de Atomtekens utschrven sünd. Dorünner is dat Seveso-Venien 2,3,7,8-Tetrachlordibenzodioxinin de Skelettschrievwies dorstellt, bi de C- un H-Atomen nicht mehr henschreven warrt. Ok bi dat Urotropin (oder Hxamethylentetramin) dorünner, dat in de Fischer-Projekschoon dorstellt is, warrt de C- un H-Atomen nich utschreven. Dat is in de orgaanschen Chemie so begäng, as een sik dordör veel Schrievarbeit sporen
De Kohsteerten (Gomphidae) sünd en Familie mank de Echten Goldpeer. Dor höört se mit to de Goldpeer (Odonata). Över de ganze Welt hen gifft dat 91 Geslechter mit bi 950 Aarden. Dor leevt seven vun in Düütschland. To’n Deel sünd de in Gefohr. De utwussen Kohsteerten könnt bit to 5 cm lang weern, bloß de Seedrake warrt bit to 5,7 cm lang. Binnen de Echten Goldpeer fallt de Kohsteerten up, vunwegen dat jem ehre Ogen düütlich vun’nanner scheden sünd. Dorbi is de Afstand twuschen de beiden Ogen lüttjer, as de Dörsnitt vun en Oge. Dat maakt nu wedder den Unnerscheed ut to de Jumfern. De Heken hefft eckige Achterflunken un lüttje „Ohren“ an de Siet vun dat tweete Segment an dat Achterlief. De Deerter sünd swart-geel oder swart-gröön. Se leevt an Beken un Strööm, man de meisten Aarden kaamt ok mit stille Water torecht. Wenn se up Jagd unnerwegens sünd, fleegt se ok wiet af vun’ Water, sünnerlich in Hölter un Woolden. Hier folgt nu de Kohsteerten, de dat in Europa gifft. Kohsteerten - Gomphidae Geslecht Beekkohsteerten - Gomphus Stroomkohsteert - Gomphus (Stylurus) flavipes Franzöösch Beekkohsteert - Gomphus graslinii (Iberien, Süüdwest-Frankriek) Miegkohsteert - Gomphus pulchellus Törksch Beekkohsteert - Gomphus schneiderii
Kohsteert betekent Kohsteert, de Steert vun en Koh, Kohsteert, en Insekt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De KBC Duisburg (Kaßlerfelder Ballspiel Club) is en düütsche Mannen-DFB-Vereen in de Kreisliga. Dat geev ene Fruenmannschap in de Vereen, de de Meesterschap 1985 un de DFB-Pokal 1983 kreeg. Vandage gifft dat blots en Duisborger Fruen-Bundesliga-Vereen, de FCR Duisburg.
Buorken is de Kreisstadt vun'n Kreis mit den sülvigen Naam in'n Regerensbezirk Mönster in Noordrhien-Westfalen in Düütschland. Se liggt in'n Kreis Buorken. Se grenzt an de Gemenen Raosfeld, Haiden, Süüdloon, Ree, Velen un Winterswijk. De Stadt is 152,6 km² groot. 2007 hebbt dor 41 207 Minschen leevt. De Börgermeester is Rolf Lührmann. 1226 kreeg Buorken de Stadtrechten. De St. Remigius-Kark is ut dat 12. Johrhunnert. In't Gymnasium Remigianum befind't sick en Studienzentrum vun de Feernuniversität Hagen. De Bohnhoff is en Endpunkt vun ene Bahnlien. Dat Klooster Mariengarden liggt in'n Stadtdeel Burlo. Dr. jur. Georg Rava (1599 - 1675) Freegraaf, Amtmann un Richter Franz von Duesberg (1793–1872), Jurist un Politiker Friedrich Graf von Landsberg-Velen und Gemen (1850–1926) Politiker. Ilse von Stach (1879–1941), Schrieversche Wilhelm Büning (1881–1958), Architekt Barbara Schäfer (*1934), Pädagogin un Politikerin (CDU) (ehemaalsche Lannsministerin vun Baden-Württemberg) Günther Storck (1938–1993), kathoolschen Preester un Bischop Theresa Wobbe (* 1952), Historikerin un Soziologin Heribert Cypionka (* 1955), Perfesser för Biologie un Mikrobiologie. Matthias Kunkler (1957–1997), Moler Websteed vun de Stadt (hoochdüütsch) Städer un Gemenen in den Kreis Buorken Ausen | Bokelt | Buorken | Gesker | Gronau | Haiden | Heek | Isselbuorg | Legden | Raosfeld | Ree | Reken |
De Borngoldpeer (Cordulegasteridae) sünd ene Familie mank de Echten Goldpeer (Anisoptera). Se sünd de eenzigen Vertreders vun de Böverfamilie vun de Cordulegastroidae un höört dor ok mit to de Goldpeer (Odonata). In Middeleuropa gifft dat man twee Aarden in düsse Familie. Dat sünd dat Süüdliche Borngoldpeerd (Cordulegaster bidentata) un dat Gemeene Borngoldpeerd (Cordulegaster boltonii). Dor gifft dat ok noch en Nevenform vun, de warrt as Unneraard ankeken un ehr Naam is C. boltonii immaculifrons. De Borngoldpeer, de bi us leven doot, spannt jem ehre Flunken woll bit to 10,5 cm ut sünd grall geel un swart farvt. Dor hett dat Gemeene Borngoldpeerd up sien swarten Achterlief up jedet Segment en grote un en lüttje Binn bi, man dat Süüdliche Borngoldpeerd bloß een. De Leegbohrer (Ovipositor) vun dat Seken hett de Form vun en Stilett un raagt över dat Achterenne rut. De Ogen sünd gröön oder ok wat blau. Dormit jem ehre Larven wassen könnt, bruukt de Borngoldpeer sauber Water, wat slank un gau henströmen deit. Ut düssen Grunne weert de Borngoldpeer hüdigendags in grote Delen vun jem ehre Heimat jummers minner. De utwussen Goldpeer fleegt vun Junimannd bit to’n September. To finnen sünd se sünnerlich an Beken in’e Bargen un
De Glanzgoldpeer (Corduliidae) sünd ene Familie mank de Echten Goldpeer (Anisoptera). Dor höört se ok to de Goldpeer (Odonata) mit. De Glanzgoldpeer sünd middelgroot. Jem ehre neegsten Verwandten sünd de Koornsnieders (Libellulidae). De meisten Aarden hefft tämlich lange Beene un en metallgröne Farv. Wenn se öller weert, kriegt se ok en Klöör vun Bronze, de een oder annere warrt ok düster un matt. Sünnerlich de Liever vun de Metallglanzgoldpeer (Geslecht Somatochlora) sünd glimmerig Gröön. De Ogen sünd faken grall gröön farvt. De Leegbohrer (Ovopositor) vun de Seken is bloß man en eenfach Klapp. De Eier weert enkelt (Somatochlora), in lüttje Klüten (Cordulia), oder in Eiersnören (Epitheca) in dat Water afleggt. De Larven seht en beten wat dick ut. To’n Deel hefft se besunners lange Beene un sünnerliche Döörn an dat Achterlief. De Heken vun de Glanzgoldpeer könnt sünnerlich gau flegen. Se suust leifig hen un her un könnt lang unnerwegens ween. Man de Seken sünd schoo un versteekt sik faken achter de Planten an’t Över. De Paarung fangt in’e Luft an, man toenne bröcht warrt se in’n Sitten. Bi dat Afleggen vun de Eier is dat heken nich mit bi. Dat Seken fliggt dune över dat Water un dükert sien
De SC 07 Bad Neuenahr is en DFB-Vereen in Bad Neuenahr-Ahrweiler bi Bonn in Rhienland-Palz. De Fruen weern 1978 düütsche Meester. De Fruen sün in de eerste Bunnsliga. De Vereen speelt in't Apollinaris-Stadion. De Speelerinnen Célia Okoyino da Mbabi un Sandra Minnert vun de SC 07 sün in't Natschonaalteam. www.sc07badneuenahr.de
Antonie Louise Caroline Wübbens (* 17. Mai 1850 in Timmel; † 15. Dezember 1910 in Hannober) weer en plattdüütsch Schrieverin, de in Oostfreesland upwussen is. Se weer de darte Kind vun de Landdokter Dr. med. Anton Carl Wilhelm Töpfer un de sien tweete Fru Johanna Louise Cornelia Lantzius Beninga un wurr ünner dat Pseudonym „Toni Wübbens“ as plattdüütsch Dichterin över Oostfreesland rut in de gesamte noorddüütsche Ruum bekannt. Hör gesammelt Warken sünd 1907 in Hannober ünner de Titel Ut min Dörp as Gedichtband rutbroch wurrn. To hör bekanntest Warken tellen de Gedichte Sünnerklaas, du gode Blod as ok Uns Lüttje. In dat Hannoversche Tagesblatt geevt dat denn ok de Fortsetzungsroman (hoochdüütsch) Die Altenhofens mit de letzte Folge in dat Johr 1910. Se hett ok en hoochdüütsch Vertellsels mit nedderdüütsch Dialoge „Stinamöh“ schreven. Se weer mit den Koopmann Arnold Wübbens ut Nörden verheiraadt, mit de se 4 Kinner harr. En Söhn weer aber all kört nah de Geburt storven, hör öldste Dochter is nah swoor Krankheet mit 30 Johr storven. Se sülvst is nah en Verkehrsunfall storven. Biographisches Lexikon für Ostfriesland, Band 1, 1993 Ostfriesische Landschaft, Aurich, ISBN 3-925365-75-3 List vun plattdüütschen Schrieverschen Toni Wübbens in de Datenbank Die niederdeutsche Literatur
(10) Hygiea (fröher (10) Hygieia) is en Asteroid ut de Hööftgördel, de an’n 12. April 1849 vun de italieensch Astronom Annibale de Gasparis in Neapel opdeckt wurrn is. Dat weer sien eerste Asteroid, de he opdeckt hett. De Asteroid wurr nah Hygieia, de Dochter vun de Heilgott Asklepios ut de greeksch Mythologie, nömmt. Mit en Dörmeter vun 409 km is Hygiea de de dartgröttste bekannte Asteroid in de Hööftgördel. Spektroskopische Ünnersöken hebbt rutkregen, dat de chemische Tosommensetten vun Hygiea upfällige Övereenstimmen mit de köhlenstoffhaltig Meteoriten Warrenton un Ornans upwiest. Dat kann angahn, dat Hygiea de Oorsprungskörper vun disse Meteoriten is. S.R. Chesley et al.: The Mass of Asteroid 10 Hygiea, Bulletin of the American Astronomical Society, Bd. 37, 2005, S. 524ff [1] (opropen an’n 23. September 2007)
Disse Artikel is man blots en Stubben. Du kannst Wikipedia helpen un em verbetern. Kalkar is ene Stadt in de nedderrhiensche Kreis Kleve, Noordrhien-Westfalen. Hie geev dat inst den Plaan, en Karnkraftwark to buen, män dat is nie woorn. En Deel vun Kalkar is Grieth, wat in de Hanse weer. De Stadt is in de Niege Hanse. In Kalkar leben 14.076 Inwahners (Stand: 2005) up een Flach van 88,2 km². Kalkar. Mehr Biller, Videos oder Audiodateien to’t Thema gifft dat bi Wikimedia Commons.
Mor Julius Yeshu Çiçek (* 25. März 1942 in Kafro 'Elayto; † 29. Oktober 2005 in Düsseldörp) weer de eerste Arzbischop van de Syyrsch-orthodoxe Kark van Antiochien in Middeleuropa. Çiçek is 1942 as Söhn van’n syyrsch-orthodoxen Preester Barsaumo un sien Fro Sayde, en Bath Qyomo, in dat Dörp Kafro 'Elayto in de Tur-Abdin-Bargen boren. He dee van en lange Reeg van Preesters afstammen. Al mit negen Johr is he vanaf Oktober 1951 op dat Seminar van dat Klooster Deir Za'faran utbillt worrn. Dor is he an’n 15. Februar 1954 to’n Lektor wieht worrn. Bi’n Direkter van dat Seminar, Gabriel Allaf, hett he Karkenmusik un Araabsch studeert un bi Abrohom Be-Hacco Aksan Syyrsch. Van 1955 af an hett he denn bi Arzbischop Philoxenos Yuhannon Dolabani arbeidt un van 1957 af een Johr sien Vadder bi de Arbeit in de Gemeen in Barence hulpen. An’n 4. Februar 1958 hett Dolabani em denn to’n Subdiakon wieht un an’n 17. Dezember 1958 is he denn in Mardin to’n Diakon för dat Bisdom un Klooster Mor Kuryakos wieht worrn. In de Tied 1959 un 1960 hett he welk Reisen dör de Regionen Bitlis un Seert maakt, wo dat van oold her vele armeensche Christen geven
Anba Damian (* 15. März 1955 in Kairo) is de Bischop vun de koptsche Kark in Düütschland. He hett sien Seet in dat koptsche Klooster vun de Hillige Jungfro Maria un’n Hilligen Mauritius in Brenkhusen bi Höxter. He is in’n Juni 1995 vun Paavst Shenuda III. as allgemeen Bischop för Düütschland wieht worrn. As allgemeen Bischop hett he keen richtig Bisdom un is direkt den Paavst ünnerstellt. Damian is in Kairo opwussen, hett an de Universität Kairo Medizin studeert un dor in’n Dezember 1979 sien Bachelor maakt. Denn keem he mit siene Süster na Düütschland, de dor ne’e Beenprothesen kriegen schull. In Ludwigsborg hett he sik dorbi in Strahlentherapie, Nuklearmedizin un Röntgendiagnostik utbillen laten un is denn Dokter bi dat Kreiskrankenhuus Mühlacker wesen. Denn is he aver wedder na Ägypten trüchgahn, in dat St-.Bishoi-Klooster in de libysche Wööst intreden un Mönk worrn. 1993 is he to’n Preester wieht worrn. As Bischop in Düütschland is he tostännig för 6.000 ägyptsche Christen in acht Gemenen. Sied op Youtube mit en Reeg Videos vun Damian (hoochdüütsch)
Mor Julius Hanna Aydin (* 2. April 1947 in Mizizah) is de Bischop vun de syyrsch-orthodoxe Kark vun Antiochien för dat Arzbisdom Düütschland mit Seet in dat Klooster St. Jakob vun Sarug in Warberig. Aydin is 1947 as Söhn vun Cello Aydin un Sara borene Çelik in Mizizah in de Tur-Abdin-Bargen in de Törkie boren. Sien Vadder is al in dat eerste Johr na sien Geboort doodbleven, as he sien Wehrdeenst bi de törksche Armee möök. Groot worrn is he bi de Grootöllern. Na de Volksschool möök he en Lehr as Smidd un hett den Wehrdeenst in de törksche Armee maakt. 1969 bet 1972 weer he op dat Öösterrieksche Kolleg St. Georg in Istanbul. 1972 bet 1978 hett he Theologie in Beirut (bet 1974) un Schwaz studeert. 1978 bet 1980 weer he Sekretär bi Bischop Julius Yeshu Çiçek. 1980 bet 1982 möök he denn en Studium an de Kathoolsche Universität Eichstätt-Ingolstadt, an de he 1983 bet 1987 as wetenschoplichen Mitarbeider an’n Lehrstohl för Ole Karkengeschicht arbeiden dee. 1987 bet 1992 hett he Seelsorg maakt un weer vun 1992 bet 1996 wedder Bischopssekretär. 1997 is he Abt vun dat Klooster St. Jakob vun Sarug in Warberig worrn un weer Baas vun
De Tur-Abdin-Bargen sünd in’n Süüdoosten vun de Törkie an’n Tigris. De Bargen bestaht ut Kalksteen un sünd vun besünner Bedüden för de syyrsch-orthodoxen Christen (de Suryoyo). En Deel vun de Minschen in’e Tur-Abdin-Bargen is ok nu noch syyrsch-orthodox, aver de Mehrheit höört nu to de Kurden un snackt Kurmanji oder sünd Moslems, de araabsch snackt. Dat sünd de Mhallami, Christen, de sik to’n Islam bekehrt hebbt, aver noch en Reeg syyrsch-orthodoxe Egenoorden bewohrt hebbt. De 3000 nableven Suryoyo snackt Turoyo, wat to dat Aramääsche höört. Koordinaten:37° 24′ N, 41° 30′ O
Disse Artikel is man blots en Stubben. Du kannst Wikipedia helpen un em verbetern. Seehusen (hoochdüütsch Seehausen) is ene Gemeente in de Ooltmark in’n Landkreis Stendal in’n Noorden vun Sassen-Anholt. Se harr in’t Johr 2003 1.955 Inwahners. Seehusen weer vun 1358 bet 1488 in de Hanse un is nu in de Niege Hanse.
De Dreeeckspinn oder Dreeeckspinne (Hyptiotes paradoxus) is en Aard mank de Spinnen ut de Familie vun de Krüselradspinnen (Ulboridae). Se is vun de „Arachnoloogsche Sellschop“ to de „Spinn vun dat Johr“ 2009 wählt wurrn. Heken sünd woll bi 4 mm lang, Seken 5-6 mm. Wenn een vun baven dalkieken deit, is dat Vörlief (Prosoma) tämlich rund, wenn een vun de Sieten kickt, is’t in’e Midden wat höger. Dat dannige Achterlief sütt vun de Sieten ut, as en Dreeeck. De Farv is tämlich unnerscheedlich, mol wat geel, gries, root oder bruun, faken mit swarte Placken dor up, oder ok ganz swart. De Heken dreegt unbannig grote Bulbi an de Pedipalpen an’n Kopp. De sünd just so groot, as dat ganze Vörlief. Dat Achterlief is bi de Heken wat länger, as bi de Seken. Wat de Klöör angeiht, gifft dat keene Unnerscheden mank de Geslechter. De Aart kümmt bloß vör, wo dat junge Fichtenbööm gifft. Dor wahnt se tomeist in de unnern, afstorven Twiegen vun junge Bööm bit 10 m. In Middeleuropa is se de eenzige Aart vun dat Geslecht Hyptiotes. Hier kümmt se faken vör. Se leevt vun Irland in’n Westen bit na Middelsibirien un Oostchina, un vun Norwegen un Sweden